Valladolid (Yucatán)

Valladolid er en by og en kommune i den meksikanske delstaten Yucatán. Byen befinner seg øst i delstaten, 160 kilometer fra Mérida. Byen hadde i 2010 ei befolkning på 48 973, mens hele kommunen hadde 74 217 innbyggere. Kommunens areal er på 1117,51 km². Valladolid ligger 169 kilometer fra delstatshovedstaden Mérida. Valladolid er et populært turistmål, takka være den godt bevarte koloniale arkitekturen, nærheten til store turistmagneter som Riviera Maya og Chichen Itza, og de mange cenotene i området. I sentrum av Valladolid befinner cenoten Zací seg, og i Valladolid kommune ligger landsbyen Dzitnup, som er kjent for cenotene Xkekén og Samulá. De fleste turistbussene som går fra Riviera Maya til Chichen Itza, kjører innom Valladolid. I 2012 fikk byen status som «Pueblo Mágico». 38 393 av kommunens innbyggene over 3 år, altså over halvparten, snakker et indiansk språk, hovedsakelig yukatansk maya. 5 652 av disse snakker ikke spansk. Bilder Referanser Eksterne lenker Offisielt nettsted (en) Valladolid, Yucatán – kategori av bilder, video eller lyd på Commons